
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Πανελλήνιοι Αγώνες Αερομοντελισμού 2008

Κατηγορίας Ηλεκτροκίνητων Αερομοντέλων F5B-GR - BF1

ΕΝΗΜΕΡΩΤΙΚΟ ΔΕΛΤΙΟ 

Η Ελληνική Αεραθλητική Ομοσπονδία προσκαλεί όλα τα σωματεία μέλη της, να λάβουν μέρος στους Πανελλήνιους Αγώνες Αερομοντελισμού στην κατηγορία F5B-BF1-GR που θα γίνουν στο Μοντελοδρόμιο του ΟΑΜΕΛ στο Μελισοχώρι Λάρισας, το Σάββατο 27 και Κυριακή 28 Σεπτεμβρίου 2008. Οι αγώνες αυτοί προσμετρούνται στην αξιολόγηση των σωματείων. 

· Τα σωματεία που επιθυμούν να λάβουν μέρος με αθλητές τους, στον εν λόγω αγώνα, καλούνται να στείλουν συμπληρωμένο το επισυναπτόμενο σχετικό έντυπο στον οργανωτή το αργότερο έως την Παρασκευή 19 Σεπτεμβρίου 2008 και ώρα 15:00 . Συμμετοχές πέραν της ημερομηνίας και ώρας αυτής δεν θα γίνουν δεκτές. 

1. Αγώνας:

Πανελλήνιοι Αγώνες Αερομοντέλων στην κατηγορία F5Β-GR-F1. Οι αγώνες έχουν προκηρυχθεί από την Ελληνική Αεραθλητική Ομοσπονδία και την διοργάνωση έχει αναλάβει η Επιτροπή Αερομοντελισμού της ΕΛΑΟ. 

Για να διεξαχθούν οι αγώνες  θα πρέπει αφενός να υπάρχουν δηλώσεις συμμετοχής από τουλάχιστον 6 αθλητές, και στον τεχνικό έλεγχο που προηγείται των αγώνων να περάσουν με επιτυχία τουλάχιστον 5 αθλητές. 

Αθλητής συμπεριλαμβάνεται στην κατάταξη μόνον εφόσον αγωνιστεί, έστω και αν  βαθμολογηθεί  με 0.

Για να προσμετρήσει η συμμετοχή του αθλητή στην ετήσια αξιολόγηση του σωματείου, ο αθλητής θα πρέπει να αγωνιστεί  σε όλους τους προβλεπόμενους για την κατηγορία βαθμολογούμενους γύρους.  

Εκτός από την Γενική Κατάταξη θα υπάρξει και κατάταξη για ανεμόπτερα των οποίων το εκπέτασμα δεν ξεπερνά τα 2350 mm. 

2. Ημερομηνίες:

Σάββατο 27 Σεπτεμβρίου 
Τεχνικός Έλεγχος 

12:00-13:00




1ος γύρος


14:00




2ος γύρος


16:00

Κυριακή 28 Σεπτεμβρίου
3ος γύρος


09:00

 


4ος γύρος


10:30





Τελικοί



12:00

Το ωρολόγιο πρόγραμμα είναι δυνατόν να αλλάξει, ανάλογα με τον αριθμό των συμμετεχόντων αθλητών. Δεν θα γίνει επίσημη πτήση μετά την 7:30 μμ.

3. Χώρος Αγώνων:

Μοντελοδρόμιο ΟΑΜΕΛ στο Μελισοχώρι Λάρισας. 

4. Αθλητές:

Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο. Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. 

Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Στον τεχνικό έλεγχο είναι δυνατόν να είναι παρών είτε ο αθλητής είτε ο αρχηγός της ομάδας, εφόσον φυσικά ο τελευταίος έχει όλα τα προβλεπόμενα από τους κανονισμούς στοιχεία για τον τεχνικό έλεγχο.Είναι δυνατόν επίσης να λάβουν μέρος αθλητές από την Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών.

5. Κανονισμοί Αγώνων

Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI). Για τις κατηγορία F5Β-GR-F1 το γενικό τμήμα είναι ίδιο με την κατηγορία F5B. 

Ο τρέχον κανονισμός F5B υπάρχει στο Internet, www.fai.org/aeromodelling/, ενώ η μετάφρασή του, καθώς και ο κανονισμός F5B-GR-F1 υπάρχει στο www.elao.gr στο τμήμα του αερομοντελισμού. Οι κανονισμοί υπάρχουν επίσης και στην γραμματεία του κάθε σωματείου. 

Θα διεξαχθούν 4 βαθμολογούμενοι γύροι. Σε περίπτωση δυσμενών καιρικών συνθηκών ο αγώνας θα θεωρηθεί έγκυρος εφ’ όσον έχει ολοκληρωθεί τουλάχιστον ένας πλήρης γύρος πτήσεων. Σε περίπτωση που ολοκληρωθούν και οι 4 προβλεπόμενοι γύροι, θα γίνουν και 2 τελικοί γύροι σύμφωνα με τα όσα προβλέπονται στους κανονισμούς. 

6 Συχνότητες:

Επιτρέπεται η χρήση των παρακάτω συχνοτήτων:

34.995 έως 35.225 Mhz

40.665 έως 40.695 ΜΗz

και 2.4 GHz.
.

Σύμφωνα με τον κανονισμό του αγώνα ο κάθε αθλητής πρέπει να δηλώσει την δυνατότητα χρήσης δύο (ή περισσότερων) συχνοτήτων. 

7. Έπαθλα:

Θα απονεμηθούν κύπελλα και αναμνηστικά διπλώματα στους τρεις πρώτους νικητές του αγώνα. Δίπλωμα θα απονεμηθεί και στους τρεις αθλητές, με την καλύτερη επίδοση, με αερομοντέλα των οποίων το εκπέτασμα δεν ξεπερνά τα 2350 mm.

Η τελετή απονομής θα γίνει μετά το τέλος της διεξαγωγής των αγώνων.

8. Υποβολή Ενστάσεων

Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI, Section 4b, item B.14. Για να συζητηθεί ένσταση, πρέπει να συνοδεύεται υποχρεωτικά από το ποσό που προβλέπεται στους διεθνείς κανονισμούς, 50€ το οποίο θα επιστραφεί στο σωματείο, σε περίπτωση που η ένσταση του γίνει δεκτή. Στην ένσταση θα πρέπει να αναγράφεται το άρθρο του κανονισμού το οποίο παραβιάστηκε.

Αρμόδιος να υποβάλει ένσταση είναι μόνο ο αρχηγός της ομάδας συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του, καταρχάς δηλώσει συμμετοχή και παρουσιαστεί  στον τεχνικό έλεγχο. 

9. Ασφάλιση

Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων, είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί και αντίγραφο του αντίστοιχου ασφαλιστηρίου συμβολαίου. Οι όροι θα πρέπει να είναι ισοδύναμοι σε όλο το εύρος κάλυψης  με το συμβόλαιο της ΕΛΑΟ.  

10. Επικοινωνία:

Το 2ο ενημερωτικό δελτίο, με τις τελευταίες πληροφορίες για τον αγώνα, θα σταλεί την Τετάρτη 24 Σεπτεμβρίου 2008, μόνο σε όσα σωματεία δηλώσουν συμμετοχή.

Για οποιαδήποτε διευκρίνιση, ή πληροφορίες, είναι δυνατόν να επικοινωνείτε με το fax: 210 9649 547 ή το email: elaoinfo@elao.gr  

Για διαμονή υπάρχουν τα παρακάτω ξενοδοχεία.

Metropol  
2410  537161
 2410  537262

Dionysos 
2410  230102 
2410  550560

Astoria 
2410  534087

27-28 Σεπτεμβρίου 2008

Δήλωση Συμμετοχής

Σωματείο



Αρχηγός Ομάδας



Αθλητής # 1

Συχνότητα 1 
Συχνότητα 2

Αθλητής # 2

Συχνότητα 1 
Συχνότητα 2 

Αθλητής # 3

Συχνότητα 1 
Συχνότητα 2 

Αθλητής # 4

Συχνότητα 1 
Συχνότητα 2 

Αθλητής # 5

Συχνότητα 1 
Συχνότητα 2 

Αθλητής # 6

Συχνότητα 1 
Συχνότητα 2 

Αθλητής # 7

Συχνότητα 1 
Συχνότητα 2 

Αθλητής # 8

Συχνότητα 1 
Συχνότητα 2 

Αθλητής # 9

Συχνότητα 1 
Συχνότητα 2 

Αθλητής # 10

Συχνότητα 1 
Συχνότητα 2

Διεύθυνση Αρχηγού Ομάδας





Τηλέφωνο

Fax 


E-mail 

Ημ/νία


Υπογραφή 

Σφραγίδα Σωματείου

Παρακαλώ να επιστραφεί συμπληρωμένη μέχρι την Παρασκευή 19 Σεπτεμβρίου 2008 και ώρα 15:00.:

Ελληνική Αεραθλητική Ομοσπονδία

Fax 210 9649 547

Email elaoinfo@elao.gr 


